בס בבלון
הו בס בבלון הו הו הו; בס בבלון בס בבלון; כל הכאבים מלבינים בכותנה הנפתחת; ענן שחור גדול עולה במערב; אין אונים אתה עומד על הארץ מתחת; לראות את עמלך נחרב; אתה לא תתפלל אתה לא צריך מטפחת; קיבלת משבצת א-נו תוציא ממנה המירב; הו בס בבלון הו הו הו; בס בבלון בס בבלון; אומרים שכל הנחלים הולכים אל הים הפתוח; לא כל הנחלים גם מגיעים אליו יש כמה בלי מוצא; סוגרים להם חולות נודדים שהביאה הרוח; ככה יום אחר יום אחר יום אחר יום והנה ביצה; נחמדה ליתוש טובה למקום שכוח; הזוהי משבצת ואם אמצא מה אמצא; הו בס בבלון הו הו הו; בס בבלון בס בבלון; בא חלוץ פותח תעלה שיוכל למתוח תלם; שמש יתושים מכים אותו בחום והלם; למה בא לכאן בכלל האם הוא מגורש; ממי אם הוא בורח ועל מה אם נענש; שנה אחר שנה עונה ועוד עונה; ועד שהיא עונה; הו בס בבלון הו הו הו; בס בבלון בס בבלון; שוב חזר הצ'ק; צלצל לשטאכר נו זה מהלוואה וחיסכון; זכרון יעקב; אולי יש לו גמ"ח לארבעה ימים לקנות זרעים; גם מתנובה הבטיחו לתת מקדמה; צלצל למדווצקי נו; נצטרך למכור עוד משאית ולאכול; בצריף הפח היוקד בקיץ והדולף בחורף עוד שנה; עיצה ועוד עיצה אוכלים חצי ביצה; ושוב זורעים בביצה; הו בס בבלון הו הו הו; בס בבלון בס בבלון; בס בבלון ביצת בבל זו אגדה נשכחת; אפשר להתבלבל להסתבך באין מוצא אל המרחב; עד שכל הכאבים מלבינים בכותנה הנפתחת; ענן שחור גדול עולה במערב; אולי אם תתפלל אם תצטרך מטפחת; זוהי משבצת יש בה יש בה רב; הו בס בבלון הו הו הו; בס בבלון בס בבלון; כל הכאבים מלבינים; בכותנה הנפתחת; 